钦定古今图书集成/明伦汇编/氏族典/第521卷 > 薛大鼎
## 钦定古今图书集成/明伦汇编/氏族典/第521卷 > 薛大鼎

按《唐书薛大鼎传》：“大鼎字重臣，蒲州汾阴人。父粹，为
隋介州长史，与汉王谅同谋反，诛大鼎，贳为官奴，流
辰州，用战功得还。高祖兵兴，谒见龙门，因说帝绝龙
门军永丰仓就食，传檄远近，据天府，示豪杰，为拊背
扼喉计，帝奇之。赵郡王孝恭讨辅公祏，以大鼎为饶
州道军师，以功迁浩州刺史，累徙沧州。永徽中，迁银”
青光禄大夫，行荆州大都督长史。卒谥曰恭。